Bavaro vienés

O **vienés** (en austro-bavaro *Weanarisch* u *Weanerisch*, en alemán estándard *Wienerisch*) ye o dialecto de l'austro-bavaro que se charra en a ciudat de Viena, capital d'Austria, y se clasifica entre os dialectos centrals d'ista luenga. Encara que o estau federal d'a Baixa Austria rodía de tot a ciudat, muitas d'as expresions d'o vienés no se i fan servir, mientres que mas enta l'ueste ni sisquiera s'entienden.

## Peculiaridaz lingüisticas
O vienés ye prou diferent de l'alemán estándard d'Austria asinas como d'os atros dialectos bavaros parlatos en o país (*se veiga tamién l'[[alemán austriaco]] y l'[[idioma austro-bavaro|austro-bavaro]]*).

En primerías d'o sieglo XX se podeban diferenciar entre 4 subdialectos vieneses (clasificatos por os districtos a on se charraban): *[[Favoritnerisch]]* (Favoriten, 10. Bezirk), *[[Meidlingerisch]]*, (Meidling, 12. Bezirk), *[[Ottakringerisch]]* (Ottakring, 16. Bezirk), y *[[Floridsdorferisch]]* (Floridsdorf, 21. Bezirk). Hué en día ya no se fan servir istas subdivisions y se puet parlar nomás d'un solo dialecto vienés que se charra en toda a ciudat.

Amás d'os subdialectos d'os diferents districtos de l'antiga Viena, tamién existiba una clasificación de dialectos seguntes a clase social. Por eixemplo, o *[[Schönbrunnerdeutsch]]* u l'alemán parlato por a chent d'a cort imperial d'os Habsburgo en o Palacio Reyal de Schönbrunn, combinaba entre as suyas prencipals caracteristicas una flexión mas relaxata que o estándard con una pronunciación prou emponderata. O resultato yera una tonalidat nasal que feba que l'accento s'amanase mas enta o francés que enta l'alemán. Encara que actualment cuasi no se fa servir, os vieneses d'as clases altas encara son familiarizatos con iste dialecto d'a cort.

### Fonolochía
A fonolochía d'o vienés ye unica en iste dialecto de l'austro-bavaro:

* Monoftonguización: a o revés d'o que fan l'alemán estándard y a resta de dialectos bavaros, en o vienés os diftongos se gosan monoftonguizar, igual que se fa en l'anglés d'o sud d'os Estaus Unius.Por eixemplo:
** Alemán estándard *heiß* – Bavaro *hoaß* – Vienés *haaß* 
** Alemán estándard *weiß* – Vienés *wääß* 
** Alemán estándard *Haus* – Vienés *Håås* 
* Ye tipico alargar una mica as vocals, mas que mas a la fin d'a frase. Por eixemplo: *Heeaasd, i bin do ned bleeed, wooos waaasn ii, wea des woooa* (Alemán estándard *Hörst du, ich bin doch nicht blöd, was weiß denn ich, wer das war*).
* A "Meidlinger L": en o lenguache d'a clases treballadoras, a pronunciación d'a letra "l" s'asemella a la pronunciación checa. Iste feito se conoixe como a *Meidlinger "L"*.
* Se meten vocals entre grupos de consonants (epentesi): d'ista traza pendendo d'a clase social, de cabo cuan o fablant puet meter una vocal (cuasi-schwa) en un grupo de dos consonants. Isto cuasi siempre resulta en una silaba adicional, que "intensifica" a parola y por un regular le da un sentimiento negativo. Eixemplos:
** Alemán estándard *Verschwinde!* – Vienés *Vaschwind!* – intensificando *Vasch*'a**wind!''
** Alemán estándard ''Verbrecher!'' – Vienés ''Vabrecha!'' – intensificando ''Vab**a**recha!''
** Alemán estándard ''abgebrannt'' – Vienés ''oobrennt'' – intensificando ''oob**a**rennt''
** Alemán estándard ''Geradeaus!'' – Vienés ''Groodaus!'' – intensificando ''G**a*'roodaus!*

Atras caracteristicas d'o dialecto vienés se troban tamién en atros dialectos austro-bavaros:

* Tensión d'as consonants: As consonants sordas *[[fortis y lenis|fortis]]* , ,  se tornan en consonants *[[fortis y lenis|lenis]]* sordas , , . A , manimenos, gosa mantener-se como fortis cuan va dezaga d'una vocal.
* Vocalización d'a  en una parola dezaga d'una vocal,por eixemplo *also* → *oeso* , *Soldat* → *Soedot* , *fehlen* → *föhn* , *Kälte* → *Köödn* 
* Vocalización d'a  a la fin d'una parola, dimpués d'una vocal,por eixemplo *schnell* → *schnöö* , *viel* → *vüü* 
* As vocals frontals dezaga d'una consonant palatal no se redondeyan,por eixemplo *Glück*  → *Glick* , *schön*  → *schee* 
* As vocals no redondeyatas dezaga de consonants palatals  se redondeyan,por eixemplo *schneller* → *schnöller* , *vielleicht* → *vülleicht* , *wild* → *wüüd* 

### Gramatica
Respective a la gramatica, no se troban guaires diferencias con atros dialectos de l'austro-bavaro. Son tipicas as siguients caracteristicas:

* Se gosa evitar o caso chenitivo.
* Se fa servir a preposición *ohne* (sin de) con o caso dativo en cuentas de con l'acusativo
* Se reemplaza "ihn" u "ihm" con "eam", por eixemplo: "Hast du ihn gesehen?" ("L'has visto?") sería en vienés "Host eam gsehn?"
* Se reemplaza "wir" por "mia".
* Se evita emplegar o pronombre personal d'a segunda persona de singular, por eixemplo "Bist deppert?" ("Yes barrenau?") en cuentas d'o estándard "Bist du blöd?"

### Vocabulario

O dialecto vienés tien prous diferencias en o suyo vocabulario. Iste dialecto encara conserva a-saber-las radices de l'alto alemán meyo y mesmo de l'alto alemán antigo. Amás, ha integrato muitas expresions d'atras luengas, mas que mas procedents d'antigos países d'a monarquía d'os Habsburgo, ya que Viena estió o punto de trobada ta muitos d'os pueblos perteneixients a istos países en zaguerías d'o sieglo XIX y primerías d'o sieglo XX.

A transcripción d'o vienés no ye estándardizata. Por o tanto, a representación que se fa aquí d'a pronunciación no ye completa de tot:

#### Eixemplos

### Pragmatica
Cada vegada se troban mas en o vienés as siguients peculiaridaz pragmaticas:
* Frecuentement se fa servir un rechistro ironico que no se marca ni con a entonación ni con os chestos. Isto ye – mas que mas ta os foranos – una fuent de malentenditos.
* Uso excesivo de sufixos diminutivos como *-l* u *-erl* (como en *Kaffeetscherl* u *Plauscherl*).

## Tendencias
En os zaguers tiempos o vienés s'amanato a l'alemán estándard; lo que ha feito que s'haiga desarrollato una mena d'estándard charrato con o tipico accento vienés (por eixemplo, l'orichinal vienés *Wos host’n fir a Notn gschriebn?* se torna en o moderno *Was hast’n für eine Note gschriebn?*). A tipica monoftonguización vienesa, que fa que iste dialecto se diferencie d'os dialectos vecins, contina estando present. Por eixemplo: *Waaaßt, wos mir heut in der Schule für än gråååsliches Fläääsch kriegt ham?* (en estándard *Weißt du, was für ein widerliches Fleisch wir heute in der Schule vorgesetzt bekamen?*). Os diftongos monoftonguizatos, como *ei* ~ *äää* u *au* ~ *ååå*, se remarcan y alargan mas. A razón ta a progresiva converchencia d'os dialectos tipicos vieneses, ye a opinión estendillata por os meyos de comunicación de que son vulgars o perteneixients a la clase proletaria.

Tanto en o pasato como en o present, os dialectos vieneses han tenito una gran influencia d'as luengas foranas, mas que mas debito a la immigración. En os zaguers 40 anyos a mayor parti d'os immigrants han venito d'os países de l'antiga Yugoslavia, Turquía, y mas recientment d'Alemanya (de l'Este mas que mas), lo que ha feito que as variedaz d'o vienes moderno haigan cambiau y evolucionato.

## Se veiga tamién
* Austropop
* Alemán austriaco
* Idioma austro-bavaro

## Vinclos externos
*  Viennese for Americans - A Phrase Book. *Una guía humoristica ta parlar alemán vienés*.
*  Radio Wien. *Transmisión en directo dende Viena, mas que mas en dialecto vienés*